stanford-oval/wikipedia huggingface dataset:
Sultans of Swing
הערות שוליים

↑  "Sultans of Swing – The alternate single version and the demo version – sound and gear", באתר Mark Knopfler Guitar
↑  100 Greatest Guitar Solos #22: "Sultans of Swing" באתר המגזין Guitar World.
↑  NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
| --- | --- |
בקרת זהויות :  MusicBrainz work: 8626823c-47f9-3053-a9c5-4b7e9343b5df
שי מגל

| --- | --- |
אין תמונה חופשית
 לידה:  3 בפברואר 1980 (בן 44) בת ים, ישראל 
 מדינה:  ישראל 
 
שי מגל (נולד ב-3 בפברואר 1980) הוא איש תקשורת וניהול ישראלי. מכהן כמנכ"ל אתר ynet, ובמסגרת זאת משמש גם כדירקטור בין היתר באתרים AllJobs ו-One, שלושתם מקבוצת ידיעות אחרונות.
ביוגרפיה

מגל נולד וגדל בעיר בת ים. את דרכו העיתונאית החל כמשכתב באתר "TheMarker", כשנה וחצי לאחר שהוקם. משם עבר לתפקידי עריכה בפורטל "נענע" מבית נטוויז'ן ולאחר מכן חזר לקבוצת "הארץ" כמנהל התוכן הראשי ב-"TheMarker". בשלב זה החליט לעבור מתפקידי ניהול תוכן ועריכה לניהול כללי ופיתוח עסקי, ומונה למנהל השותפים האסטרטגיים בנענע-נטוויז'ן.
ב-2007 הצטרף ל-ynet כסמנכ"ל פיתוח עסקים ומוצרים. מאוחר יותר קיבל אחריות גם לפעילות השיווקית של האתר, וב-2010 מונה כמשנה למנכ"ל. בתקופה הזו הוביל, יחד עם המנכ"ל אבי בן טל, את רכישת האתרים "המקצוענים", "BigDeal" ו"כיכר השבת", שבהם כיהן גם כדירקטור לאחר הרכישות, וניהל את כלל פעילות פיתוח עסקי הקבוצה, בהם הקמת "ynet ביטוח" ופלטפורמות המסחר האלקטרוני של האתר. באותה תקופה שימש גם כסגן יו"ר הוועדה הישראלית למדרוג האינטרנט, מטעם קבוצת ידיעות אחרונות.
בשנת 2013 פרש מ-ynet ועבר לשמש כמנכ"ל חברת ההיכרויות "Love Me" מקבוצת גרטלר-דווידוב. בשנת 2014 הצטרף ל"וואלה!" כמשנה למנכ"ל ושימש, בין היתר, כדירקטור באתר "יד2" עד למכירתו.
בדצמבר 2015 מונה כמנכ"ל החברות הבנות בתחום המדיה ושוק ההון ב"קו מנחה" ובאוגוסט 2016 מונה כמנכ"ל משותף של הקבוצה לצידו של אבי בגס. בינואר 2017 נותר כמנכ"ל יחיד בחברה. במהלך כהונתו בקבוצה סגרה "קו מנחה" פעילויות שהסבו לה הפסדים, מכרה את כלל פעילויות חטיבת המדיה, בהן "תפוז", "אייס" ו"ביזפורטל", וכן רכשה את החברות "myBusiness", מערכת הנהלת החשבונות "פינבוט", "עושים סדר" ו"קרן מפרש". בתוך כך, השיקה "קו מנחה" לשכת דירוג אשראי צרכני ולראשונה בתולדותיה נכנסה לתחום הדירוג, מוצרי ליבה חדשים פותחו מחדש לסביבת הענן, החברה עברה טרנספורמציה מלאה מחברת שירותים לספקי שירות במתכונת SaaS.
בחודש מרץ 2021 הודיע על רצונו לסיים את תפקידו ב"קו מנחה". בחודש מאי חזר לקבוצת ידיעות אחרונות ומונה למנכ"ל אתר AllJobs. הוא הוביל את הפיכת AllJobs מאתר יחיד לקבוצת אחזקות בתחום הדרושים וההשמה, עם רכישת אתר הצעירים 'סחבק' ופלטפורמת הפרילנסרים XPlace.com, וכן השקת 'ג'וביק', אתר דרושים למגזר החרדי בשותפות עם קבוצת התקשורת נתיב ו'בחדרי חרדים', ואתר techit - אתר דרושים לתחום ההייטק הישראלי. במהלך כהונתו רכשה קבוצת הראל 20% מ-AllJobs.
בחודש יוני 2024 מונה לתפקיד מנכ"ל ynet, הנמצא גם הוא בבעלות קבוצת ידיעות אחרונות.
בשנת 2022 החל להגיש, ביחד עם מאיה גזית, פודקאסט העוסק ברוצחים סדרתיים בשם "פודקאסט רצח".
חיים אישיים

מגל גרוש והוא אב לבן. מתגורר בתל אביב.
הערות שוליים

↑  אביב לוי, ‏חגיגת שכר בבנקים: קינן ורוסק-עמינח עם כ-8 מיליון שקל, באתר גלובס, 29 בפברואר 2016
↑  שי מגל מונה למנכ"ל AllJobs, באתר ynet, 10 במרץ 2021
↑  אולג'ובס מתרחבת: רוכשת את סחבק, באתר אייס, 12 באוגוסט 2021
↑  כ-50 אלף כניסות בשבוע הפתיחה: אתר דרושים חדש לחרדים, באתר אייס, 17 ביולי 2022
↑  דוד ורטהיים‏, כפי שפורסם בוואלה! ברנז'ה: שי מגל ימונה למנכ"ל ynet'ה, באתר וואלה, 15 באפריל 2024
↑  פודקאסט רצח, באתר פודקאסטים
ריק פלייר

| --- | --- |

ריק פלייר, יולי 2019
 לידה:  25 בפברואר 1949 (בן 75) ארצות הברית ממפיס, טנסי, ארצות הברית
 שם במה:  ריק פלייר
 כינוי:  "נער הטבע"
 משקל:  110 ק"ג
 גובה:  1.85 מטר
 לאום:  אמריקאי
 קריירה מקצוענית:  10 בדצמבר 1970 – 30 במרץ 2008 (37 שנים)
 מאמנים:  ורן גניה
 ליגות:  AWA NWA WCW WWE
 תרגילי סיום:  פיגר פור לג לוק
 היכל התהילה:  2008 (כיחיד) 2012 (כחלק מקבוצת ארבעת הפרשים)
 מידע אישי
 מספר צאצאים:  3 
 
ריצ'רד מורגן פליר (באנגלית: Richard Morgan Fliehr, נולד ב-25 בפברואר 1949) הידוע בשם הבמה שלו ריק פלייר (Ric Flair) הוא מתאבק עבר מקצועי אמריקאי. נחשב בעיני רבים למתאבק הגדול בכל הזמנים.
פלייר נולד בממפיס שבטנסי. התפרסם בדמות "נער הטבע" אותה גילם. דמות זו נקראה בהשראת המתאבק "נער הטבע" באדי רוג'רס, ופלייר אף אימץ את הגינונים ואת מהלך הסיום המפורסם שלו, הפיגר פור לג לוק. פלייר זכה 16 פעמים באליפויות עולם.
3 מילדיו השתתפו גם הם בהיאבקות מקצועית. בתו, שארלוט פלייר, הייתה 10 פעמים אלופת ה-WWE לנשים, נכון לאפריל 2020.
קריירה

בין השנים 1972 ו-1975 פלייר התאבק בליגת ה-AWA של ורן גניה ואף אומן על ידו באופן אישי. בסיום תקופה זו עזב לליגת ה-NWA משיקולים כספיים.
קריירה > National Wrestling Alliance

בשנת 1975 הוחתם פלייר בחברת ההיאבקות NWA. כבר בתחילת הקריירה שלו נפצע קשה בגבו בהתרסקות מטוס ב-4 באוקטובר 1975 בצפון קרולינה. פלייר פרש מהזירה למשך יותר משנה, וגם לאחר שחזר לזירה נאלץ לשנות את סגנון היאבקותו לאקרובטי פחות. בעקבות השינוי נולדה הדמות "נער הטבע" ותרגיל ההכנעה המפורסם שלו.
ב-20 בספטמבר 1975, דמותו של פלייר זכתה בתואר המשמעותי הראשון, אליפות Mid-Atlantic במשקל כבד של NWA. ב-1 בספטמבר 1977, פלייר זכה בתואר אלוף ארצות הברית במשקל כבד של ליגת ה-NWA. ב-17 בספטמבר 1981, ניצח "נער הטבע" את "החלום האמריקאי" דאסטי רודס, וזכה באליפות העולם במשקל כבד של ה-NWA, התואר המשמעותי ביותר בעלילות שהוקרנו באותם ימים. הוא החזיק בחגורה עד 1983, כשהפסיד אותה להארלי רייס.
בתקופתו ב-NWA נחשב פלייר למתאבק הדגל של הארגון מול מתאבק הדגל של ארגון ה-WWF, האלק הוגאן.
בשנת 1991 פלייר היה אלוף ה-NWA וגם אלוף ה-WCW של טר טרנר שעדיין הייתה שייכת ל-NWA. באותה שנה ה-WCW החלה בתהליכי היפרדות מה-NWA ולהפוך לליגה עצמאית, מה שדרש ממנה גם לקבוע תואר עצמאי ואלוף משלה. ב-WCW לא ראו בפלייר את האלוף העתידי שלהם, אלא בלקס לוגר. פלייר קיבל הצעה לחוזה חדש תוך הרעת שכר ושינוי מאפייני דמותו. הוא סירב להצעה וחתם בארגון המתחרה והגדול של אותם ימים, ה-WWF.
קריירה > World Wrestling Federation

בשנת 1991 הופיע פלייר לראשונה ב-WWF. שנה לאחר מכן, הוא זכה באליפות העולם במשקל כבד של ה-WWF, כשגבר על 29 מתאבקים אחרים במסגרת קרב הרויאל ראמבל המסורתי של אירוע הרויאל ראמבל. לאחר מספר חודשים הוא הפסיד את התואר לרנדי סאבאג'. ב-1 בספטמבר, הוא הצליח להשיב לידיו את חגורת האליפות, כשניצח את סאבאג' המוזכר לעיל, אך הפסיד את התואר לברט הארט כחודש וחצי לאחר מכן.
קריירה > World Wrestling Entertainment

ב-2001 סיים את תפקידו כמנהל ה-WCW ועבר ל-WWE. שנה לאחר מכן דמותו של פלייר צוותה לקבוצת מתאבקים צעירים ופופולרים שהיוו את ציר העלילה המרכזי בתסריט. הקבוצה, שנקראה "אבולוציה", כללה את טריפל H, דייב בטיסטה ורנדי אורטון. אחר כך אבולוציה התפרקה וריק פלייר התמודד נגד טריפל H בקרב הראשון באירוע סייבר סאנדיי. באירוע זה ריק פלייר ניצח בקרב כלוב ובקרב השני באירוע סדרת ההישרדות 2005, הפסיד בקרב מי שעומד אחרון. דמותו של פלייר הפכה עם קבוצתו החדשה למוקד העלילות השונות. בשנת 2007 פלייר ספג פציעה קשה מהמתאבק קאלי הגדול. פלייר חזר להתאבק שנה לאחר מכן, אבל אז הוצב לו אתגר על ידי יושב הראש של ה-WWE, וינס מקמהן, שבפעם הבאה שיפסיד בקרב הוא יצטרך לפרוש מהיאבקות. כמה וכמה ניסו לגרום לפרישתו של "נער הטבע", אבל אף אחד מהם לא הצליח. לקראת רסלמניה 24 פלייר התעקש על קרב נגד "שובר הלבבות" שון מייקלס. עברו כמה שבועות עד שהקרב ביניהם הפך באופן רשמי לאירוע רסלמניה 24. לילה לפני האירוע, פלייר נכנס להיכל התהילה של ה-WWE. ברסלמניה 24, התאבק פלייר נגד מייקלס, כשהוא הפסיד בקרב ולמעשה סיים את הקריירה שלו. הרגע הזכור במיוחד מהקרב היה הרגע שבו אמר מייקלס לפלייר את המילים "I'm Sorry" לפני שביצע עליו את מהלך הסיום שלו. לאחר פרישתו, הוא שוחרר מהחוזה שלו ב-WWE ומשם עבר ל-TNA.
קריירה > TNA

פלייר הצטרף במפתיע ל-TNA בשנת 2010, כשהתחילו את עידן האלק הוגאן בארגון, פלייר מונה למנג'ר של AJ סטיילס כדי לקדם אותו והם היו בפיוד נגד הוגאן והחניך שלו, אביס. השניים התמודדו במספר קרבות ביניהם בהתערבויות של סטינג וג'ף הארדי. אחר כך ריק פלייר והוגאן התחילו לשתף פעולה עם אריק בישוף, כשהקימו את קבוצת "אימורטל" וקידמו את ג'ף הארדי בתור הדמות הרעה. בנוסף לכך, פלייר הקים קבוצה משלו בשם Fortune ביחד עם AJ סטיילס, בובי רוד, ג'יימס סטורם ודזמונד וולף. קבוצה זו יותר מאוחר בגדה בפלייר ובקבוצת אימורטל. לאחר זמן מה, פלייר שוחרר מ-TNA.
ב-17 בדצמבר 2012 במסגרת טקס הסלאמי, פלייר חזר ל-WWE לראשונה מאז פרישתו.
ב-31 ביולי 2022 בגיל 73, כשהוא עם קוצב לב, נכנס פלייר לזירה בקרב זוגות באירוע שנקרא "הקרב האחרון של ריק פלייר". השותף של ריק פלייר בקרב היה אנדראדה אל אידולו מול ג'ף ג'ארט וג'יי ליטל. בקרב ניצח ריק פלייר ואנדראדה. 
לאחר הקרב ריק פלייר הודה לקהל שהגיע.
הישגים

רויאל ראמבל (1992)
היכל התהילה של ה-WWE לשנת 2008
היכל התהילה של ה-WWE לשנת 2012
אליפות ה-WWF‏ (16 פעמים)
אליפות ה-WCW‏ (6 פעמים)
האליפות הבין יבשתית (פעם אחת)
אליפות ארצות הברית (5 פעמים)
אליפות הזוגות (עם רנדי אורטון, בטיסטה ורודי פייפר)
סופיו סומחישווילי

סופיו סומחישווילי (בגאורגית: სოფიო სომხიშვილი; נולדה ב-17 במרץ 2000) היא ג'ודוקא גאורגי המתחרה בקטגוריית המשקל 78+ ק"ג.
ביוגרפיה וקריירה

סומחישווילי נולדה בטביליסי והחלה את דרכה בענף הג'ודו כבר בגיל שש לאחר המלצת אביה לנסות לנסות את ענף ספורט זה.
את המדליה הראשונה שלה כמתחרת יחידים בבוגרים השיגה ביוני 2022 בגראנד סלאם טביליסי, כשזכתה במדליית הארד. ארבעה חודשים לאחר מכן, היא שיפרה את הישגה וזכתה במדליית הכסף במסגרת גראנד סלאם אבו דאבי.
באולימפיאדת פריז (2024), היא ניצחה בסיבוב הראשון את רנה לוכט הגרמנייה, אך הודחה בשלב הבא, שהיה שלב שמינית הגמר, לאחר שספגה הפסד לזוכת מדליית הארד, רומן דיקו המקומית.
נבחרת מרטיניק בכדורגל

נבחרת מרטיניק בכדורגל לגברים (בצרפתית: Équipe de Martinique de football) היא נבחרת הכדורגל של המושבה מרטיניק שבשליטת צרפת. הנבחרת נשלטת על ידי התאחדות הכדורגל של מרטיניק הנמצאת בשליטת התאחדות הכדורגל הצרפתית.
נבחרת זו לא חברה בפיפ"א ולכן לא משתתפת בגביע העולם בכדורגל. למרות זאת, היא חברה ב-CONCACAF ושיחקה חמש פעמים בגביע הזהב של CONCACAF. בגביע הזהב 2002 הגיעה עד לשלב רבע הגמר, בו הפסידה לנבחרת קנדה בפנדלים. הקבוצה גם זכתה פעם אחת בגביע הקריבי בשנת 1993 והגיעה למקום השני בשנה לאחר מכן.
כל גביעי הזהב של CONCACAF

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
ארצות הברית 1991: לא העפילה
| ארצות הברית מקסיקו 1993 | סיבוב ראשון | 3 | 0 | 1 | 2 | 3 | 14 |
ארצות הברית 1996: לא העפילה
ארצות הברית 1998: לא העפילה
ארצות הברית 2000: לא העפילה
| ארצות הברית 2002 | רבע גמר | 3 | 1 | 1 | 1 | 2 | 3 |
| ארצות הברית מקסיקו 2003 | סיבוב ראשון | 2 | 0 | 0 | 2 | 0 | 3 |
ארצות הברית 2005: לא העפילה
ארצות הברית 2007: לא העפילה
ארצות הברית 2009: לא העפילה
ארצות הברית 2011: לא העפילה
| ארצות הברית 2013 | סיבוב ראשון | 3 | 1 | 0 | 2 | 2 | 4 |
ארצות הברית קנדה 2015: לא העפילה
| ארצות הברית 2017 | סיבוב ראשון | 3 | 1 | 0 | 2 | 4 | 6 |
| ארצות הברית קוסטה ריקה ג'מייקה 2019 | סיבוב ראשון | 3 | 1 | 0 | 2 | 5 | 7 |
| ארצות הברית 2021 | סיבוב ראשון | 3 | 0 | 0 | 3 | 3 | 12 |
| ארצות הברית קנדה 2023 | סיבוב ראשון | 3 | 1 | 0 | 2 | 7 | 9 |
ארצות הברית קנדה 2025: 
| סה"כ | 8/17 | 23 | 5 | 2 | 16 | 26 | 58 |
משחקי תיקו כוללים גם משחקים שהוכרעו בבעיטות הכרעה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | א | שלב הבתים | 4 | 0 | 3 | 1 | 4 | 5 |
| ארצות הברית 2022-2023 | א | שלב הבתים | 4 | 0 | 1 | 3 | 1 | 9 |
| ארצות הברית 2023-2024 | א | שלב הבתים | 4 | 2 | 1 | 1 | 2 | 3 |
| ארצות הברית 2024-2025 | א | שלב הבתים | 4 | 1 | 2 | 1 | 4 | 5 |
| ארצות הברית 2026-2027 | א |  |  |  |  |  |  |  |
| סה"כ | סה"כ | סה"כ | 16 | 3 | 7 | 6 | 11 | 22 |
משחקי תיקו כוללים גם משחקים שהוכרעו בבעיטות הכרעה
כל גביעי המושבות מעבר לים של צרפת בכדורגל

2008 - מקום שני
2010 - מקום ראשון
2012 - מקום שני
נבחרת איי בהאמה בכדורגל

נבחרת בהאמה בכדורגל היא נבחרת הכדורגל הלאומית של איי בהאמה. הנבחרת שייכת לפדרציית ה-CONCACAF.
הדירוג הנוכחי של נבחרת בהאמה ברשימת הדירוג של פיפ"א, הוא המקום ה-205 בעולם, נכון ל-19 בספטמבר 2024; הניקוד הוא 817.25 – ירידה של 2 נקודות לעומת ניקוד קודם. דירוג השיא 138 נמדד לראשונה בספטמבר 2006, והדירוג הנמוך ביותר 210 נמדד לראשונה בספטמבר 2018.
כל גביעי העולם

1930 עד 1994 - לא נכנסה
1998 - פרשה
2002 עד 2010 - לא העפילה
2014 - פרשה
2018 עד 2022 - לא העפילה
גביע הזהב של CONCACAF

1991 עד 1998 - לא השתתפה
2000 - לא העפילה
2002 - פרשה
2003 - לא השתתפה
2005 - פרשה
2007 - לא העפילה
2009 עד 2017 - לא השתתפה
2019 עד 2025 - לא העפילה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | ג | עלתה לדרג ב | 4 | 3 | 1 | 0 | 10 | 2 |
| ארצות הברית 2022-2023 | ב | שלב הבתים | 6 | 1 | 1 | 4 | 2 | 11 |
| ארצות הברית 2023-2024 | ב | ירדה לדרג ג | 5 | 0 | 1 | 4 | 7 | 21 |
| ארצות הברית 2024-2025 | ג | שלב הבתים | 4 | 1 | 1 | 2 | 10 | 13 |
| ארצות הברית 2026-2027 | ג |  |  |  |  |  |  |  |
| סה"כ | סה"כ | סה"כ | 19 | 5 | 4 | 10 | 29 | 47 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
נבחרת בליז בכדורגל

נבחרת בליז בכדורגל היא נבחרת הכדורגל הלאומית של בליז.
נבחרת זו נחשבת לאחת הנבחרות החלשות ביותר בעולם. הדירוג הנוכחי של נבחרת בליז ברשימת הדירוג של פיפ"א, הוא המקום ה-182 בעולם, נכון ל-19 בספטמבר 2024; הניקוד הוא 913.42 – עלייה של נקודה אחת לעומת ניקוד קודם. דירוג השיא 114 נמדד לראשונה באפריל 2016, והדירוג הנמוך ביותר 201 נמדד לראשונה בנובמבר 2007. הנבחרת מעולם לא העפילה לטורניר גביע העולם והעפילה פעם אחת בלבד לגביע הזהב בכדורגל, אליפות הכדורגל לנבחרות של צפון אמריקה, הקריביים ומרכז אמריקה.
רוב שחקני הסגל משתייכים לסגלן של קבוצות מקומיות מבליז או לקבוצות במדינות השכנות כגון קוסטה ריקה, הונדורס, ג'מייקה וברמודה. לנבחרת רק שחקן אחד בסגל המשחק בקבוצה אירופאית וזהו סילביין ליון, המשחק בקבוצת סנואיס סנט גרטיין המשחקת בליגה השלישית בצרפת.
כל גביעי העולם

1930 עד 1986 - לא נכנסה
1994 - לא נכנסה
1998 עד 2022 - לא העפילה
כל גביעי הזהב של CONCACAF

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
ארצות הברית 1991: לא הייתה קיימת
ארצות הברית מקסיקו 1993: לא הייתה קיימת
ארצות הברית 1996: לא העפילה
ארצות הברית 1998: לא העפילה
ארצות הברית 2000: לא העפילה
ארצות הברית 2002: לא העפילה
ארצות הברית מקסיקו 2003: לא נרשמה
ארצות הברית 2005: לא העפילה
ארצות הברית 2007: לא העפילה
ארצות הברית 2009: לא העפילה
ארצות הברית 2011: לא העפילה
| ארצות הברית 2013 | סיבוב ראשון | 3 | 0 | 0 | 3 | 1 | 11 |
ארצות הברית קנדה 2015: לא העפילה
ארצות הברית 2017: לא העפילה
ארצות הברית קוסטה ריקה ג'מייקה 2019: לא העפילה
ארצות הברית 2021: לא העפילה
ארצות הברית קנדה 2023: לא העפילה
ארצות הברית קנדה 2025: 
| סה"כ | 1/15 | 3 | 0 | 0 | 3 | 1 | 11 |
משחקי תיקו כוללים גם משחקים שהוכרעו בבעיטות הכרעה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | ב | שלב הבתים | 6 | 2 | 0 | 4 | 6 | 12 |
| ארצות הברית 2022-2023 | ב | שלב הבתים | 6 | 0 | 1 | 5 | 2 | 10 |
| ארצות הברית 2023-2024 | ב | ירדה לדרג ג | 6 | 2 | 1 | 3 | 5 | 7 |
| ארצות הברית 2024-2025 | ג | העפילה לדרג ב | 4 | 4 | 0 | 0 | 9 | 0 |
| ארצות הברית 2026-2027 | ב |  |  |  |  |  |  |  |
| סה"כ | סה"כ | סה"כ | 22 | 8 | 2 | 12 | 22 | 29 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מדצמבר 1995 – אז החל דירוג פיפ"א לנבחרת זו
קרקסון (משחק לוח)

| --- | --- |

 כללי
 תאריך הוצאה:  2000 
 סוגה:  משחק קופסה 
 מספר שחקנים:  2-5
 פיתוח:  קלאוס יורגן ורדה
 הוצאה לאור:  גרמניה Hans im Glück  ארצות הבריתRio Grande Games   יפןCapcom   הולנד  Games 999  פינלנד Lautapelit.fi  בולגריה Фантасмагория  אסטוניה  Κάισσα  לטביה  Brain Games  איטליה TGiochi Uniti  צרפת Firosofia  ספרד Devir  ישראל מאנקיטיים  ברזיל Grow Jogos e Brinquedos 
 ארץ מקור:  גרמניה 
 שפות:  גרמנית 
 סדרה:  Carcassonne 
 גילאים:  8 ומעלה
 זמן למידת המשחק:  10–20 דקות
 זמן המשחק:  30–90 דקות
 מיומנות:  אסטרטגיה
 אתר רשמי
 
קרקסון (Carcassonne) הוא משחק הנחת אריחים אסטרטגי, לשניים עד חמישה שחקנים. המשחק נוצר בשנת 2000, על ידי קלאוס יורגן ורדה, בגרמניה. שמו של המשחק הוא כשמה של העיר המבוצרת בתקופת ימי הביניים, קרקסון בדרום צרפת.
המשחק פורסם בגרסה עברית בשנת 2014 שהושקה בכנס דרקוניקון, על ידי חברת מאנקי-טיים. הגרסה העברית הבסיסית כוללת 72 אריחים, ללא הרחבת הנהר הקיימת בחלק מהגרסאות. למשחק יצאו מספר הרחבות, וכן משחקי מחשב על פלטפורמות שונות. המשחק זכה בשנת 2001 בפרס משחק השנה הגרמני (Spiel des Jahres).
תכולת קופסת המשחק

40  "חיילים" או "אנשים" ("Meeples", בתרגום העברי "קטנישים") בחמישה צבעים שונים (8 אנשים לשחקן)
72 אריחי משחק ריבועיים
לוח שמירת ניקוד
הוראות משחק
האריחים מכילים שילוב של אחד או יותר מהרכיבים הבאים:
קטע עיר
קטע כביש או צומת כבישים
מקטע חווה (שדה)
בית תפילה
תחילת המשחק

בתחילת המשחק, כל האריחים, למעט האריח הפותח, מפוזרים על השולחן כאשר פניהם כלפי מטה, והם מהווים "קופה". 
האריח הפותח, מונח במרכז השולחן ופניו גלויים (גב האריח הפותח  מסומן בצבע שונה).
כמו כן, כל שחקן מניח את אחד מאנשיו על לוח הניקוד, במשבצת ה-0. איש זה משמש אך ורק לסימון הניקוד.
מהלך המשחק

כל שחקן, בתורו, בוחר אריח מה"קופה", מגלה את פניו לכל השחקנים, ומצמיד אותו לפאה של אריח אחד (או יותר) מהאריחים הגלויים.
הפאות הצמודות חייבות להתאים, כלומר, פאה המכילה כביש חייבת להתחבר לפאה המכילה כביש, וכדומה.
במקרה הנדיר, שאין מקום להניח את האריח, הוא מסולק מן המשחק, והשחקן מתחיל את תורו שוב.
לאחר הנחת האריח, השחקן בוחר האם להניח את אחד מאנשיו על אחד הרכיבים (ראה לעיל) על האריח אשר הוא הניח זה עתה. לא ניתן להניח איש אם קיים כבר איש אחר על הרכיב, אך ניתן להניח אריח המחבר רכיבים אשר כבר מכילים אנשים מתורות קודמים.
אם כתוצאה מהנחת האריח הושלמה בניית כביש, הושלמה עיר או בית תפילה הוקף ב-8 אריחים, כל האנשים המצויים על הרכיבים הנ"ל חוזרים לשחקנים אשר הניחו אותם, והשחקן או השחקנים מקבלים ניקוד על השלמת הרכיב לפי כללי קבלת הניקוד (ראה להלן).
המשחק מסתיים לאחר הנחת האריח האחרון. 
בשלב זה מתבצע חישוב ניקוד סופי. השחקן בעל הניקוד הגבוה הוא המנצח.
ניקוד

| רכיב | ניקוד על השלמה במהלך המשחק | ניקוד בסוף המשחק |
| --- | --- | --- |
כביש: 1 נקודה על כל אריח
| עיר | 2 נקודות על כל אריח רגיל, 2 נקודה על אריח עם מגן | 1 נקודה על כל אריח רגיל, 1 נק' על אריח עם מגן |
| בית תפילה | 9 נקודות | נק' על כל אריח מסביב לבית התפילה ונקודה נוספת עבור אריח בית התפילה עצמו |
| חווה | (אין) | 3 נק' על כל עיר שלמה שגובלת בחווה |
כללי ניקוד נוספים:
הניקוד מוענק לשחקן אשר הניח את המספר הרב ביותר של האנשים על העיר, הכביש או החווה.
אם ישנם כמה שחקנים עם מספר זהה אנשים, הניקוד מוענק לכל אחד מהם.
עניין אסטרטגי

להלן כמה נקודות אסטרטגיות העולות במהלך המשחק:
איזון כמות האנשים המונחים על האריחים לעומת האנשים הפנויים
מניעת שיתוף של שחקן אחר ברכיבים הנשלטים על ידי השחקן
שיתוף פעולה בין שחקנים בבניית ערים, חוות וכדומה, במקרה שישנם יותר משני שחקנים.
האפשרות לגרום לכך ששחקן לא יוכל להשלים את הרכיב
נבחרת איי טרקס וקייקוס בכדורגל

נבחרת איי טרקס וקייקוס בכדורגל היא נבחרת הכדורגל הלאומית של איי טרקס וקייקוס. הנבחרת שייכת לפדרציית ה-CONCACAF.
הדירוג הנוכחי של נבחרת איי טרקס וקייקוס ברשימת הדירוג של פיפ"א, הוא המקום ה-206 בעולם, נכון ל-19 בספטמבר 2024; הניקוד הוא 802.81 – ללא שינוי לעומת ניקוד קודם. דירוג השיא 158 נמדד לראשונה בפברואר 2008, והדירוג הנמוך ביותר 211 נמדד לראשונה באוקטובר 2018.
כל גביעי העולם

1930 עד 1998 - לא התמודדה
2002 עד 2026 - לא העפילה
גביע הזהב של CONCACAF

1991 עד 1998 - לא השתתפה
2000 - לא העפילה
2002 עד 2003 - לא השתתפה
2005 - פרשה
2007 - לא העפילה
2009 עד 2013 - לא השתתפה
2015 - לא העפילה
2017 - לא השתתפה
2019 עד 2025 - לא העפילה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | ג | שלב הבתים | 4 | 2 | 0 | 2 | 8 | 17 |
| ארצות הברית 2022-2023 | ג | שלב הבתים | 6 | 3 | 0 | 3 | 10 | 16 |
| ארצות הברית 2023-2024 | ג | שלב הבתים | 4 | 0 | 1 | 3 | 3 | 10 |
| ארצות הברית 2024-2025 | ג | שלב הבתים | 4 | 1 | 0 | 3 | 2 | 10 |
| ארצות הברית 2026-2027 | ג |  |  |  |  |  |  |  |
| סה"כ | סה"כ | סה"כ | 18 | 6 | 1 | 11 | 23 | 53 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל ממרץ 1999 – אז החל דירוג פיפ"א לנבחרת זו
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
עונת 2015/2016 ב-NBA

| --- | --- |
 תאריך התחלה:  27 באוקטובר 2015
 תאריך סיום:  20 ביוני 2016
 מספר קבוצות:  30
 מספר משחקים לקבוצה:  82
 דראפט 2015
 בחירה ראשונה:  קארל-אנתוני טאונס
 על ידי:  מינסוטה טימברוולבס
 העונה הסדירה
 המאזן הטוב ביותר:  גולדן סטייט ווריורס
 MVP של העונה הסדירה:  סטפן קרי
 מלך הסלים:  סטפן קרי (גולדן סטייט ווריורס)
 הפלייאוף
 אלופת המזרח:  קליבלנד קאבלירס
 אלופת המערב:  גולדן סטייט ווריורס
 סדרת הגמר
 אלופה:  קליבלנד קאבלירס
 MVP של סדרת הגמר:  לברון ג'יימס
 → 2014/20152016/2017 ←
 
עונת 2015/2016 היא העונה ה-70 של ליגת ה-NBA. אלופת העונה הקודמת, גולדן סטייט ווריורס, רשמה את העונה הסדירה הטובה בהיסטוריה עם מאזן ניצחונות של 73–9, אך הפסידה בסדרת הגמר לקליבלנד קאבלירס, אשר זכתה בתואר האליפות הראשון בתולדותיה לאחר ניצחון 4–3 בסדרת הגמר. גולדן סטייט הובילה בסדרת הגמר ביתרון מבטיח של 3–1, אך הפסידה את שלושת המשחקים הבאים ובכך הפכה לקבוצה הראשונה בהיסטוריה של גמר ה-NBA שמאבדת יתרון של 3–1. בתואר ה-MVP של סדרת הגמר זכה לברון ג'יימס בפעם השלישית בקריירה, לאחר שהוביל את שחקני שתי הקבוצות בממוצעי נקודות, ריבאונדים, אסיסטים, חטיפות וחסימות.
בפגרת המשחקים שלפני תחילת העונה הודיעה ליגת ה-NBA על שינוי שיטת דירוג הקבוצות בפלייאוף: החל מעונה זו, שמונה הקבוצות בעלות המאזן הטוב ביותר בעונה הסדירה בכל אזור (מזרח ומערב) ישובצו בפלייאוף לפי מאזנן בלבד, ללא חשיבות למיקום הקבוצות בבתים האזוריים.
את העונה הסדירה סיימה אלופת העונה הקודמת, גולדן סטייט ווריורס, עם המאזן הטוב בתולדות הליגה, 73–9, ששבר את שיא 72 הניצחונות שקבעה שיקגו בולס בעונת 1995/1996. ב-24 בנובמבר שברה גולדן סטייט את שיא הניצחונות הרצופים בתחילת עונה, כשעלתה למאזן 16–0 בניצחונה על לוס אנג'לס לייקרס. הווריורס האריכו את פתיחת העונה הטובה ביותר עד למאזן 24–0, לפני שהפסידו למילווקי באקס ב-12 בדצמבר. במהלך הרצף רשמה גולדן סטייט את סך הניצחונות הרצופים השני באורכו בתולדות הליגה עם 28, מאחורי שיא 33 הניצחונות הרצופים שקבעו הלייקרס בעונת 1971/1972. כמו כן קבעו הווריורס במהלך העונה את שיא ניצחונות הבית הרצופים בתולדות ה-NBA על 54, ברצף שנמשך מאז עונת 2014/2015.
ב-29 בנובמבר השוותה קבוצת פילדלפיה 76' את שיא ההפסדים הרצופים בתחילת עונה, כשהפסידה לממפיס גריזליס וירדה למאזן 0–18, זהה לפתיחת העונה של ניו ג'רזי נטס ב-2009/2010. באותו רצף הפסדים קבעה פילדלפיה גם את רצף ההפסדים הארוך בתולדות ה-NBA, עם 28 בסך הכול.
קובי בראיינט, פרש בסיום העונה וקלע 60 נקודות במשחקו האחרון בקריירה
בסיום עונה זו פרשו שלושה מהשחקנים הבולטים ביותר של התקופה האחרונה – קובי בראיינט, טים דאנקן וקווין גארנט – אשר זכו במשותף ב-11 מתוך 18 אליפויות העונות הקודמות. קובי בראיינט פרש לאחר 20 עונות ב-NBA, במהלן זכה ב-5 אליפויות עם לוס אנג'לס לייקרס. במשחקו האחרון קלע 60 נקודות, בניצחון הלייקרס על יוטה ג'אז. טים דאנקן פרש ממשחק לאחר 19 עונות ב-NBA, במהלכן זכה ב-5 אליפויות עם סן אנטוניו ספרס, וקווין גארנט פרש בגיל 40, לאחר 21 עונות בליגה ואליפות אחת.
שינויים בסגלי הקבוצות > חילופי מאמנים

| תאריך מינוי> לפני תחילת העונה | קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה | סימוכין> לפני תחילת העונה |
| --- | --- | --- | --- | --- |
| 30 באפריל 2015 | אוקלהומה סיטי ת'אנדר | בילי דונובן | סקוט ברוקס |  |
| 29 במאי 2015 | אורלנדו מג'יק | סקוט סקיילס | ג'יימס בורגו |  |
| 30 במאי 2015 | ניו אורלינס פליקנס | אלווין ג'נטרי | מונטי ויליאמס |  |
| 2 ביוני 2015 | שיקגו בולס | פרד הויברג | טום ת'יבודו |  |
| 15 ביוני 2015 | דנוור נאגטס | מייקל מלון | מלווין האנט |  |
| 12 בספטמבר 2015 | מינסוטה טימברוולבס | סם מיטשל | פליפ סונדרס |  |
במהלך העונה
| 18 בנובמבר 2015 | יוסטון רוקטס | ג'יי. בי. ביקרסטאף | קווין מקהייל |  |
| 10 בינואר 2016 | ברוקלין נטס | טוני בראון | ליונל הולינס |  |
| 22 בינואר 2016 | קליבלנד קאבלירס | טיירון לו | דייוויד בלאט |  |
| 1 בפברואר 2016 | פיניקס סאנס | ארל ווטסון | ג'ף הורנסק |  |
| 8 בפברואר 2016 | ניו יורק ניקס | קורט רמביס | דרק פישר |  |
שינויים בסגלי הקבוצות > מעברי שחקנים בולטים > שחקנים שפרשו מה-NBA

שון מריון פרש ב-18 ביוני 2015, אחרי 16 עונות ב-NBA.
אנדריי קירילנקו פרש ב-23 ביוני, אחרי 13 עונות ב-NBA.
קניון מרטין פרש ב-3 ביולי, אחרי 15 עונות ב-NBA.
סטיבן ג'קסון פרש ב-23 ביולי, אחרי 14 עונות ב-NBA.
ג'ייסון ריצ'רדסון פרש ב-24 בספטמבר, אחרי 14 עונות ב-NBA.
הידו טורקוגלו פרש ב-13 בנובמבר, אחרי 15 עונות ב-NBA.